**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov  |
| **Predkladateľ (a spolupredkladateľ)** |
| Ministerstvo zdravotníctva Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | Začiatok:    18.3.2020Ukončenie: 31.3.2020 |
| **Predpokladaný termín predloženia na MPK\*** | máj 2020 |
| **Predpokladaný termín predloženia na Rokovanie vlády  SR\*** | Jún 2020 - úloha B.4 uznesenia vlády SR č. 137/2019 - úloha B.18 uznesenia vlády SR č. 491/2019 |

|  |
| --- |
| **2.  Definícia problému** |
| Do návrhu nariadenia vlády sa zo smerníc transponujú maximálne hodnoty expozície pri práci pre 10 karcinogénov, ktoré boli odvodené z najnovších dostupných vedeckých údajov s ohľadom na ochranu zdravia pri práci a odporúčaných kritérií a metód Vedeckého výboru pre najvyššie prípustné hodnoty vystavenia chemickým faktorom pri práci (SCOEL) zriadeného rozhodnutím Európskej komisie, pričom berú do úvahy dostupnosť meracích techník. V návrhu nariadenia vlády sa stanovujú ako technické smerné hodnoty (TSH) karcinogénov v pracovnom ovzduší, pre ktoré nemôžu byť stanovené najvyššie prípustné expozičné limity ako je to u iných chemických faktorov z dôvodu, že v prípade väčšiny karcinogénov nie je v súčasnosti vedecky možné určiť úroveň, pod ktorou by expozícia neviedla k nepriaznivým následkom na zdravie. |
| **3.  Ciele a výsledný stav** |
| Návrhom nariadenia vlády sa zo smerníc preberajú technické smerné hodnoty pre jeden karcinogén kategórie 1A (dokázaný karcinogén pre ľudí) a pre deväť karcinogénov kategórie 1B (pravdepodobný karcinogén) v pracovnom ovzduší, ktoré sú už v súčasnosti uvedené v prílohe č. 2 nariadenia vlády Slovenskej republiky č. 356/2006 Z. z.; z tohto počtu sa revidujú technické smerné hodnoty pre osem karcinogénov v pracovnom ovzduší, v prípade dvoch karcinogénov zostáva technická smerná hodnota bez zmeny. Revidované technické smerné hodnoty majú klesajúcu tendenciu (sú prísnejšie), čím je v súlade s európskym cieľom zabezpečená lepšia ochrana zdravia zamestnancov pri práci s karcinogénmi. U dvoch karcinogénov (berýlium a kadmium) sa v súlade so smernicou (EÚ) 2019/983 zavádzajú pre ich technické smerné hodnoty prechodné obdobia do roku 2026 a 2027. Ďalej sa návrhom nariadenia vlády zo smernice (EÚ) 2019/130 preberajú do prílohy č. 1 nariadenia vlády Slovenskej republiky č. 356/2006 Z. z., v ktorej je uvedený zoznam látok, zmesí a pracovných procesov s rizikom chemickej karcinogenity, dve nové pracovné činnosti, pri ktorých dochádza k expozícii karcinogénom.  |
| **4.  Dotknuté subjekty** |
| Zamestnávatelia, ktorých zamestnanci na pracovisku manipulujú (výroba, spracovanie, skladovanie, preprava, zneškodňovanie) s karcinogénmi, ktorých TSH sú predmetom novely nariadenia vlády. Ide najmä o firmy sklárskeho priemyslu, konzervovania kože, elektronický a chemický priemysel, jadrovú energetiku, a iné uvedené v závere doložky v tabuľke č. 1.Predkladateľ nemá informácie o počte zamestnávateľov, ktorí zamestnávajú zamestnancov exponovaných chemickým karcinogénom a mutagénom, ktorých technické smerné hodnoty sú predmetom návrhu nariadenia vlády. V závere doložky uvádzame najčastejšie využitie uvedených karcinogénov podľa dostupných zdrojov. Predpokladá sa pozitívny aj negatívny vplyv na podnikateľské prostredie a pozitívne sociálne vplyvy na ochranu zdravia zamestnancov.  |
| **5.  Alternatívne riešenia** |
| Uplatnenie nulového variantu (neprijatie právnej úpravy) neumožňujú európske smernice, ktoré vyžadujú, aby členské štáty uviedli do účinnosti zákony, iné právne predpisy a správne opatrenia potrebné na dosiahnutie súladu s týmito smernicami v presne určenej transpozičnej lehote. Počas konzultácií s dotknutými subjektami nebola predložená ani jedna pripomienka k návrhu nariadenia vlády.  |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ**  |
| Návrh nariadenia nerozširuje pôsobnosť smerníc na subjekty nad rámec minimálnych požiadaviek smerníc, ani nenavyšuje požiadavky smerníc, t. j. nedochádza k efektu goldplatingu.Preberaná smernica (EÚ) 2019/130 v čl. 2 požaduje od členských štátov, aby do určeného dátumu (20. februára 2021) uviedli do účinnosti právne predpisy, potrebné na dosiahnutie súladu s touto smernicou.Preberaná smernica (EÚ) 2019/983 v čl. 2 požaduje od členských štátov, aby do určeného dátumu (11. júla 2021) uviedli do účinnosti právne predpisy, potrebné na dosiahnutie súladu s touto smernicou.Navrhuje sa nadobudnutie účinnosti nariadenia vlády 1. októbra 2020, t. j. štyri mesiace pred požadovaným najneskorším dátumom transpozície smernice (EÚ) 2019/130 a deväť mesiacov pred požadovaným najneskorším dátumom transpozície smernice (EÚ) 2019/983 z dôvodu zabezpečenia efektívneho legislatívneho procesu (transponovaním oboch smerníc súčasne). Smernice sa preberajú do nariadenia vlády SR v celom rozsahu, viď tabuľky zhody. |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |      Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Vplyvy na manželstvo, rodičovstvo a rodinu** |        Pozitívne |        Žiadne |      Negatívne |

|  |
| --- |
| **10.  Poznámky** |
|

|  |
| --- |
| 1. Využitie 10 karcinogénov, u ktorých sa návrhom nariadenia vlády preberajú TSH (v tabuľke č. 1 na konci doložky).
2. Porovnanie revidovaných TSH s TSH upravenými v aktuálne platnej legislatíve SR (v tabuľke č. 2 na konci doložky).
3. **Smernica (EÚ) 2019/983 umožňuje zaviesť prechodné obdobie aj pre** formaldehyd, ktorý sa používa pri poskytovaní zdravotnej starostlivosti a pri poskytovaní pohrebných služieb na účel balzamovania. V legislatíve Slovenskej republiky (v prílohe č. 1 nariadenia vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov) je už dlhodobo od roku 2006 zavedený najvyššie prípustný expozičný limit pre formaldehyd, ktorý je v zhode s aktuálne ustanovenou limitnou hodnotou v **smernici (EÚ) 2019/983**. **Najvyššie prípustný expozičný limit** pre formaldehyd v Slovenskej republike je teda v súlade s limitnou hodnotou pre formaldehyd v **smernici (EÚ) 2019/983 od r. 2006.** Vzhľadom na to sa **v Slovenskej republike pre** technickú smernú hodnotu **formaldehydu nebude** uplatňovať prechodné obdobie.

**Keďže sa nemení zavedená limitná hodnota pre formaldehyd, toto opatrenie nebude mať žiadny vplyv na podnikateľské prostredie.**Tento postup podporuje aj samotná smernica **(EÚ) 2019/983, ktorá v úvode v odseku 24 uvádza, že** pri poskytovaní zdravotnej starostlivosti by sa mala minimalizovať expozícia formaldehydu a vyzýva sa, aby sa počas prechodného obdobia vždy, keď to bude možné, dodržiavala limitná hodnota, ktorá je v Slovenskej republike dlhodobo zavedená od roku 2006.Tento postup podporuje aj rámcová smernica Rady z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (89/391/EHS), ktorá v úvode uvádza, že neumožňuje žiadne zníženie úrovne ochrany zdravia pri práci, ktorú už jednotlivé členské štáty dosiahli.1. Malé a stredné podniky nie sú vyňaté spod pôsobnosti smerníc a teda ani návrhu nariadenia vlády, neplánujú sa žiadne menej prísne režimy, pretože by to mohlo viesť k zníženiu úrovni ochrany zamestnancov v závislosti od veľkosti podniku. Veľkosť podniku nemá vplyv na mieru zdravotného rizika.
2. Uvedený návrh má pozitívne a negatívne vplyvy na podnikateľské prostredie, pričom prevažujú pozitívne vplyvy na zdravie a život zamestnancov, ktoré následne budú šetriť viaceré druhy nákladov podnikov a hlavne životy obyvateľov.
 |

 |
| **11.  Kontakt na spracovateľa** |
| Úrad verejného zdravotníctva SR, Odbor preventívneho pracovného lekárstva, ppl@uvzsr.skMUDr. Ľudmila Ondrejková, MPH |
| **12.  Zdroje** |
| - centrálny register rizikových prác, ktorý vedie Úrad verejného zdravotníctva SR- Európska komisia, Eur-Lex, Slov-Lex- dostupné internetové informácie chemických spoločností, týkajúce sa využitia dotknutých karcinogénov- odborná literatúra |
| **13.  Stanovisko Komisie pre posudzovanie vybraných vplyvov z PPK** |
|

|  |  |
| --- | --- |
|   |                     Bratislava: 1. 4. 2020                         Číslo: 021/2020                         Vybavuje: Ing. Drieniková, PhD. |

  stanovisko komisie **(Predbežné Pripomienkové Konanie)** **k materiálu****Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení nariadenia vlády Slovenskej republiky č. 301/2007 Z. z., č. 83/2015 Z. z. a č. 110/2019 Z. z. („ďalej len „návrh nariadenia vlády“)**  **I. Úvod:** Úrad verejného zdravotníctva SR predložil dňa 18. marca 2020 Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: „Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení nariadenia vlády Slovenskej republiky č. 301/2007 Z. z., č. 83/2015 Z. z. a č. 110/2019 Z. z. („ďalej len „návrh nariadenia vlády“)“. Materiál predpokladá pozitívne a negatívne vplyvy na podnikateľské prostredie, vrátane pozitívnych a negatívnych vplyvov na malé a stredné podniky, a pozitívne sociálne vplyvy. **II. Pripomienky a návrhy zmien:** Komisia uplatňuje k materiálu zásadné pripomienky a odporúčania: **K doložke vybraných vplyvov** V doložke vybraných vplyvov je označený žiadny vplyv na rozpočet verejnej správy. Komisia upozorňuje, že v prípade, ak materiál nemá vplyv na rozpočet verejnej správy, nie je potrebné označiť žiadnu z možností v riadku „z toho rozpočtovo zabezpečené vplyvy“.Vyjadrenie predkladateľa: Pripomienka akceptovaná, text upravený. **K analýze vplyvov na podnikateľského prostredie** Komisia žiada vyčísliť náklady na reguláciu v zmysle Jednotnej metodiky na posudzovanie vybraných vplyvov, ktoré budú súvisieť s uplatňovaním uvedeného nariadenia podnikateľskými subjektami a následne popísať uvedené vplyvy v Doložke vybraných vplyvov v bode 10. Predkladateľ v Analýze vplyvov na podnikateľské prostredie popisuje slovne pozitívne a negatívne vplyvy na podnikateľské prostredie navrhovaného nariadenia, nakoľko nemá podrobné informácie, koľkých podnikateľských subjektov sa uvedené nariadenie dotýka.  Napriek tomu žiadame predkladateľa vyšpecifikovať okruh subjektov, ktorých sa regulácia bude dotýkať a vyčísliť všetky náklady na reguláciu t. j. priame finančné náklady (napr. poplatky, odvody clá ), nepriame finančné náklady (napr. dodatočné náklady na nákup tovarov alebo služieb) a administratívne náklady (napr. dodatočné náklady na nákup tovarov a služieb na nové informačné povinnosti). Pozitívne vplyvy na podnikateľské prostredie sa prejavia aj na znížení chorobnosti, čo sa prejaví na znížení nákladov na PN, a preto aj táto skutočnosť by mala byť pri vyčíslení nákladov zohľadnená.Vyjadrenie predkladateľa: Pripomienka neakceptovaná.1. Máme za to, že na vyčíslenie nákladov na podnikateľské prostredie slúži Analýza vplyvov na podnikateľské prostredie, nie Poznámky v Doložke vybraných vplyvov. Máme za to, že kapitola Poznámky v Doložke vybraných vplyvov je z hľadiska obsahu vyplnená adekvátne.
2. Okruh dotknutých subjektov nie je možné vyšpecifikovať číselne, pretože by to bol ničím nepodložený (a teda zavádzajúci) údaj. Keď nie je možné náklady alebo okruh dotknutých subjektov vyčísliť, popisujeme ich a to maximálne podrobne, k Doložke vybraných vplyvov dopĺňame popis využitia dotknutých karcinogénov, ako aj prehľadné porovnanie vývoja limitov (sprísnenie).
3. Na podrobné vyčíslenie všetkých nákladov na reguláciu nedisponujeme potrebnými analytickými nástrojmi.

 Komisia ďalej žiada predkladateľa o výpočet nákladov súvisiacich s kvalitatívne popísanými zmenami, a to tak na 1 podnikateľa, v rozsahu nákladov, ktoré sú podľa kvalitatívneho popisu známe, vrátane odhadov ako predkladateľ uvádza v prípade merania faktorov v pracovnom ovzduší (uvedenie približných cien). Súčasne žiada predkladateľa o odhad nákladov aj na celú skupinu zasiahnutých podnikateľských subjektov. Osobitne je dôležité uviesť náklad na MSP, u ktorých sa podľa predkladateľa predpokladajú najvyššie náklady.Vyjadrenie predkladateľa: Pripomienka neakceptovaná.Keď nie je možné vyšpecifikovať číselne jednotlivé náklady a okruh dotknutých subjektov, nie je možné vypočítať náklady na jedného podnikateľa, ani na celú dotknutú skupinu. Komisia súčasne vo forme obyčajnej pripomienky žiada predkladateľa o vyplnenie časti 3.3.1 a 3.3.2 podľa obsahu, ktorý prináleží uvedeným častiam, teda v súlade s rozdelením na priame, resp. nepriame finančné náklady. Predkladateľ totiž v časti 3.3.1 uvádza negatívne vplyvy a v časti 3.3.2 pozitívne vplyvy, čo obsahovo príslušným častiam nezodpovedá. Odporúčame, aby predkladateľ uviedol pozitívne vplyvy, ktoré súvisia s úsporou PFN do časti 3.3.1 a tie, ktoré súvisia s úsporou NFN do časti 3.3.2; to isté platí pre rozdelenie negatívnych vplyvov.Vyjadrenie predkladateľa: Pripomienka neakceptovaná.Máme za to, že podľa obsahu sú priame aj nepriame finančné náklady rozdelené v príslušných podkapitolách správne a skutočnosť, že je možné zároveň ich označiť ako pozitívne a negatívne nie je chyba analýzy. Komisia tiež vzhľadom k dostatočnému času na povinnosť transponovania príslušných smerníc EÚ do právneho poriadku SR a prechodnému obdobiu aplikácie niektorých limitov navrhovaných uvedeným nariadením (r. 2026 a 2027) odporúča vykonať konzultácie s podnikateľskými subjektami aktívnym oslovením napr. zamestnávateľských zväzov. Dôležité je, aby podnikateľské subjekty boli informované o uvedenom nariadení v dostatočnom časovom predstihu a mohli sa pripraviť na dodržanie limitov.Vyjadrenie predkladateľa: Pripomienka akceptovaná čiastočne.Zamestnávateľské zväzy boli oslovené počas PPK a bol im zaslaný celý legislatívny materiál. V drvivej väčšine prípadov (takmer vždy) reagujú až počas MPK.  **III. Záver:** Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie. **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.   **Ing. Rastislav Chovanec, PhD.**predseda Komisie |

Tabuľka č. 1

**Využitie 10 karcinogénov, ktorým sa smernicou dopĺňa alebo reviduje**

**technická smerná hodnota**

|  |  |  |  |
| --- | --- | --- | --- |
| **Por. číslo**(smernica) | **Názov chemického karcinogénu**  | **CAS č.** | **Využitie**(voľne dostupné informácie z internetu) |
| 1. | Arzén a anorganické zlúčeniny arzénu, kyselina arzeničná a jej soli 10) | - | Všetky zlúčeniny arzénu sú jedovaté, najmä oxid arzenitý nazývaný arzenik. Použitie: sklárstvo pri čírení skloviny, konzervovanie kože pri vypchávaní zvierat a vtákov, elektronický a chemický priemysel; zlúčeniny arzénu sú vhodné na ničenie škodcov |
|
| 2. | Berýlium a anorganické zlúčeniny berýlia 14) | - | Použitie: výroba skla; v jadrovej energetike - v jadrových reaktoroch na zhotovenie neutrónových zrkadiel a ako súčasť moderátorových tyčí; zliatiny sa často používajú v elektronike na výrobu odolných elektrických kontaktov alebo špeciálnych elektród pre oblúkové zváranie; letecký a kozmický priemysel pri výrobe kritických súčastí lietadiel a rakiet; výroba dlát a hrotov pneumatických kladív na prácu v baniach; zhotovovanie injekčných ihiel, chirurgických nástrojov a súčiastok hodiniek; lisovanie žiaruvzdorných téglikov a katalyzátor pri výrobe niektorých organických látok |
|
| 3. | 1,2-dibrómetán | 106-93-4 | Použitie: Ako fumigant na ošetrenie kmeňov, na ničenie molí v úľoch; má širšie uplatnenie pri príprave ďalších organických zlúčenín.Pozn.: TSH ostáva nezmenená |
| 4. | Etyléndichlorid(1,2-dichlóretán) | 107-06-2 | Použitie: výroba vinylchloridu; využíva sa ako rozpúšťadlo pre tuky, lepidlá, živice, vosky; v rozvojových krajinách sa používa sa používa v olovnatých benzínoch. |
| 5. | Epichlórhydrín (2-(chlórmetyl)oxirán) | 106-89-8 | Použitie: pri výrobe glycerínov a plastov, epoxidové a fenoxy živice; medziprodukt pri výrobe výbušnín |
| 6. | Formaldehyd 16) | 50-00-0 | Použitie: výroba formaldehydových živíc, ktoré sa používajú ďalej na prípravu lepidiel, umakartu, bakelitu; výroba koží a kožušín, buničiny, papiera a papierových výrobkov, textilu a dreva a výrobkov z dreva; konzervácia tkanív a ako dezinfekčný prostriedok na patologických oddeleniach a v pitevných miestnostiachPozn.: uvedený v prílohe k NV SR č. 355/2006 Z. z.; TSH ostáva nezmenená |
| 7. | Kadmium a anorganické zlúčeniny kadmia 21) | - | Použitie: výroba niklových a kadmiových batérií, výroba ľahkotaviteľných zliatin, mechanické pokovovanie, pokrývanie súčiastok lietadiel a áut; z kadmiového amalgámu sa robia zubné plomby; v jadrovej energetike sa používajú kadmiové tyče ako regulátory toku neutrónov |
|
| 8. | 4,4´-metylénbis (2-chlóranilín)(2,2´-dichlór-4,4´-metyléndianilín)(4,4´-diamino-3,3´-dichlórdifenylmetán)(MOCA) | 101-14-4 | Použitie: v priemysle sa používa predovšetkým ako vulkanizačné činidlo pre kvapalné polyuretánové elastoméry a vo výskume sa používa ako experimentálny karcinogén; syntetická chemická látka, ktorá sa používa predovšetkým na výrobu polyuretánových výrobkov napr. tesnenia, koliesok na korčule, podrážky obuvi, kotúčové a pásové pohony vo fotoaparátoch, počítačoch, kolesá a kladky pre eskalátory a výťahy; použitie aj ako látka pomáhajúca tuhnutiu lepidiel |
| 9. | 4,4´-metyléndianilín(bis(4-aminofenyl)metán) | 101-77-9 | Použitie nezistené. |
| 10. | Trichlóretén(trichlóretylén) | 79-01-6 | Použitie: priemyselné rozpúšťadlo; aplikácia aj v potravinárstve pri dekofeinizácii kávy a príprave dochucovacích extraktov z chmeľu a korenia; odstraňovanie zbytkov vody pri výrobe 100% etanolu |

Tabuľka č. 2

**Porovnanie zmien pri expozícii 10 karcinogénom,**

**ktoré už sú zavedené v legislatíve SR**

|  |  |  |  |  |  |
| --- | --- | --- | --- | --- | --- |
| **Por.** **číslo** | **Názov chemického karcinogénu / mutagénu** | **CAS č.** | **Limitné hodnoty podľa smerníc Komisie (EÚ)**  | **Aktuálne** **TSH podľa NV SR č. 356/2006 Z. z.** | **Poznámka** |
| ppm | mg · m-3 | ppm  | mg · m-3 |
| 1 | Arzén a anorganické zlúčeniny arzénu kyselina arzeničná a jej soli Inhalovateľná frakcia | - | - | 0,01 | - | 0,1 | Sprísnenie 10x |
| 2 | Berýlium a anorganické zlúčeniny berýlia Inhalovateľná frakcia  | - | - | 0,0002 | - | 0,005(opracovanie kovu a zliatin) | Sprísnenie 25x |
| 0,002 (ostatné) | Sprísnenie 10x-Uvádza sa poznámka „senzibilizujúce účinky“ |
| 3 | 1,2-dibrómetán | 106-93-4 | 0,1 | 0,8 | 0,1 | 0,8 | TSH nezmenená-Uvádza sa poznámka „prienik cez kožu“ |
| 4 | Etyléndichlorid (1,2-dichlóretán) | 107-06-2 | 2 | 8,2 | 5 | 20 | Sprísnenie 2,4x-Uvádza sa poznámka „prienik cez kožu“ |
| 5 |  Epichlórhydrín (2-(chlórmetyl)oxirán) | 106-89-8 | - | 1,9  | 3 | 12 | Sprísnenie 6,3x-Uvádza sa poznámka „prienik cez kožu“ |
| 6 | Formaldehyd Krátkodobá expozícia  | 50-00-0 | 0,3 | 0,37 | 0,3 | 0,37 | TSH nezmenená |
| 7 | Kadmium a anorganické zlúčeniny kadmia  | - | - | 0,001 | - | 0,03(výroba batérií, tepelná extrakcia zinku, olova a medi, zváranie kadmiových zliatin) | Sprísnenie 30x |
| 0,15(ostatné) | Sprísnenie 150x |
| 8 | 4,4´-metylénbis (2-chlóranilín)(2,2´-dichlór-4,4´-metyléndianilín)(4,4´-diamino-3,3´-dichlórdifenylmetán)(MOCA)  | 101-14-4 | - | 0,01 | - | 0,02 | Sprísnenie 2x-Uvádza sa poznámka „prienik cez kožu“ |
| 9 | 4,4´-metyléndianilín(bis(4-aminofenyl)metán) | 101-77-9 | - | 0,08 | - | 0,1 | Sprísnenie 1,2x-Uvádza sa poznámka „prienik cez kožu“ |
| 10 | Trichlóretén(trichlóretylén) | 79-01-6 | 10 | 54,7 | 50 | 275 | Sprísnenie 5x-Uvádza sa poznámka „prienik cez kožu“ |

Pozn.:

Poznámka „prienik cez kožu“ sa uvádza aj pri práci, pri ktorej dochádza k expozícii cez kožu účinkom minerálnych olejov, ktoré boli predtým použité v motoroch s vnútorným spaľovaním na mazanie a chladenie pohyblivých častí vo vnútri motora a pri práci v expozícii zmesi polycyklických aromatických uhľovodíkov obsahujúce benzo[a]pyrén, ktoré sú karcinogénmi v zmysle smernice.